A Bizottság 98/63/EK irányelve

(1998. szeptember 3.)

az orvosok szabad mozgásának elősegítéséről, illetve az orvosi oklevelek, bizonyítványok és a képesítés megszerzéséről szóló egyéb tanúsítványok kölcsönös elismeréséről szóló 93/16/EGK tanácsi irányelv módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre és különösen annak 49. cikkére, 57. cikke (1) és (2) bekezdésének első és harmadik mondatára, valamint 66. cikkére,

tekintettel a legutóbb a 98/21/EK bizottsági irányelvvel [1] módosított, az orvosok szabad mozgásának elősegítéséről, illetve az orvosi oklevelek, bizonyítványok és a képesítés megszerzéséről szóló egyéb tanúsítványok kölcsönös elismeréséről szóló, 1993. április 5-i 93/16/EGK tanácsi irányelvre [2] és különösen annak 44a. cikkére,

mivel az Egyesült Királyság indokolással ellátott kérelmet terjesztett elő, amelyben a két vagy több tagállamra vonatkozó szakorvosi jegyzéken az idegsebészet, a belgyógyászat, az ortopédia, a patológia és a pszichiátria megjelölés módosítását kérte az említett tagállam vonatkozásában;

mivel Luxemburg indokolással ellátott kérelmet terjesztett elő, amelyben kérte a klinikai biológia, a gasztroenterológia, a nukleáris medicina, a maxillo-faciális sebészet, továbbá az arc- és állcsont-, szájsebészet megjelölés felvételét a két vagy több tagállamra vonatkozó szakorvosi jegyzékbe az említett tagállam vonatkozásában;

mivel Görögország indokolással ellátott kérelmet terjesztett elő, amelyben a két vagy több tagállamra vonatkozó szakorvosi jegyzéken a sugárterápia megjelölés módosítását kérte az említett tagállam vonatkozásában;

mivel az Egyesült Királyság indokolással ellátott kérelmet terjesztett elő, amelyben a két vagy több tagállamra vonatkozó szakorvosi jegyzéken a mikrobiológia-bakteriológia, a mellkassebészet, a kardiológia, a nemibeteg-gyógyászat, a diagnosztikai radiológia, a sugárterápia, a geriátria, a nefrológia, a fertőző betegségek, valamint társadalom-orvostan és szociális orvostan megjelölés módosítását kérte az említett tagállam vonatkozásában;

mivel Görögország indokolással ellátott kérelmet terjesztett elő, amelyben kérte az érsebészet, valamint a társadalom-orvostan és szociális orvostan megjelölés felvételét a két vagy több tagállamra vonatkozó szakorvosi jegyzékbe az említett tagállam vonatkozásában;

mivel Belgium, Írország és az Egyesült Királyság indokolással ellátott kérelmet terjesztett elő, amelyben kérte a baleseti és sürgősségi ellátás megjelölés felvételét a két vagy több tagállamra vonatkozó szakorvosi jegyzékbe az említett tagállamok vonatkozásában;

mivel Dánia, Spanyolország, Olaszország, Írország, Finnország, Svédország és az Egyesült Királyság indokolással ellátott kérelmet terjesztett elő, amelyben kérte a klinikai neurofiziológia megjelölés felvételét a két vagy több tagállamra vonatkozó szakorvosi jegyzékbe az említett tagállamok vonatkozásában;

mivel az ebben az irányelvben meghatározott intézkedések összhangban vannak a 75/365/EGK tanácsi határozattal [3] létrehozott közegészségügyi vezető tisztségviselők bizottságának véleményével,

ELFOGADTA EZT AZ IRÁNYELVET:

1. cikk

A 93/16/EGK irányelv 5. cikkének (3) bekezdése a következőképpen módosul:

a) az "idegsebészet" címszó alatt az "Egyesült Királyság" sorban feltüntetett "neurological surgery" megjelölés helyébe a "neurosurgery" megjelölés lép;

b) az "általános (bel) gyógyászat" címszó alatt az "Egyesült Királyság" sorban feltüntetett "general medicine" megjelölés helyébe a "general (internal) medicine" megjelölés lép;

c) az "ortopédia" címszó alatt az "Egyesült Királyság" sorban feltüntetett "orthopaedic surgery" megjelölés helyébe a "trauma and orthopaedic surgery" megjelölés lép;

d) a "patológia" címszó alatt az "Egyesült Királyság" sorban feltüntetett "pathological anatomy and histopathology" megjelölés helyébe a "histopathology" megjelölés lép;

e) a "pszichiátria" címszó alatt az "Egyesült Királyság" sorban feltüntetett "psychiatry" megjelölés helyébe a "general psychiatry" megjelölés lép.

2. cikk

A 93/16/EGK irányelv 7. cikkének (2) bekezdése a következőképpen módosul:

a) a

"klinikai biológia"

címszó az alábbiakkal egészül ki:

"Luxemburg: biologie clinique";

b) a "mikrobiológia-bakteriológia" címszó alatt az "Egyesült Királyság" sorban feltüntetett "medical microbiology" megjelölés helyébe a "medical microbiology and virology" megjelölés lép;

c) a "mellkassebészet" címszó alatt az "Egyesült Királyság" sorban feltüntetett "thoracic surgery" megjelölés helyébe a "cardio-thoracic surgery" megjelölés lép;

d) az

"érsebészet"

címszó alatt a következő rendelkezéssel egészül ki:

"Görögország: Αγγειοχειρουργικής";

e) a "kardiológia" címszó alatt az "Egyesült Királyság" sorban feltüntetett "cardio-vascular diseases" megjelölés helyébe a "cardiology" megjelölés lép;

f) a "nemibeteg-gyógyászat" címszó alatt az "Egyesült Királyság" sorban feltüntetett "venereology" megjelölés helyébe a "genito-urinary medicine" megjelölés lép;

g) a "diagnosztikai radiológia" címszó alatt az "Egyesült Királyság" sorban feltüntetett "diagnostic radiology" megjelölés helyébe a "clinical radiology" megjelölés lép;

h) a "sugárterápia" címszó alatt a "Görögország" sorban feltüntetett "Ακτινοθεραπευτική" megjelölés helyébe az "Ακτινοθεραπευτική – Ογκολογία" megjelölés lép, és az "Egyesült Királyság" sorban feltüntetett "radiotherapy" megjelölés helyébe a "clinical oncology" megjelölés lép;

i) a "geriátria" címszó alatt az "Egyesült Királyság" sorban feltüntetett "geriatrics" megjelölés helyébe a "geriatric medicine" megjelölés lép;

j) a "nefrológia" címszó alatt az "Egyesült Királyság" sorban feltüntetett "renal diseases" megjelölés helyébe a "renal medicine" megjelölés lép;

k) a "fertőző betegségek" címszó alatt az "Egyesült Királyság" sorban feltüntetett "communicable diseases" megjelölés helyébe az "infectious diseases" megjelölés lép;

l) a "társadalom-orvostan és szociális orvostan" címszó a "Görögország: Κοινωνική Ιατρική" szöveggel egészül ki, továbbá az "Egyesült Királyság" sorban feltüntetett "community medicine" megjelölés helyébe a "public health medicine" megjelölés lép;

m) a

"gasztroenterológiai sebészet"

címszó a következő szöveggel egészül ki:

"Luxemburg: chirurgie gastro-entérologique";

n) a

"nukleáris medicina"

címszó a következő szöveggel egészül ki:

"Luxemburg: médecine nucléaire";

o) az

"arc- és állcsontsebészet (orvosi alapképzettség)"

címszó a következő szöveggel egészül ki:

"Luxemburg: chirurgie maxillo-faciale";

p) a

"arc-, állcsont és szájsebészet (orvosi és fogorvosi alapképzettség)"

címszó a következő szöveggel egészül ki:

"Luxemburg: chirurgie dentaire, orale maxillo-faciale";

q) a cikk a következő szöveggel egészül ki:

"– baleseti és sürgősségi orvostan

Írország: | accident and emergency medicine |

Egyesült Királyság: | accident and emergency medicine; |

– klinikai neurofiziológia

Dánia: | klinisk neurofysiology |

Spanyolország: | neurofisiologia clinica |

Írország: | neurophysiology |

Svédország: | klinisk neurofysiologi |

Egyesült Királyság: | clinical neurophysiology". |

3. cikk

A 93/16/EGK irányelv 27. cikke a következőképpen módosul:

a) Az

"Első csoport (öt év)"

a következő szöveggel egészül ki:

"– baleseti és sürgősségi ellátás";

b) A

"Második csoport (négy év)"

a következő szöveggel egészül ki:

"– klinikai neurofiziológia".

4. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1999. június 30-ig megfeleljenek. Erről haladéktalanul tájékoztatják a Bizottságot.

Az e bekezdés alapján elfogadott intézkedésekben hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el.

5. cikk

Ez az irányelv az Európai Közösségek Hivatalos Lapjában való kihirdetését követő huszadik napon lép hatályba.

6. cikk

Ennek az irányelvnek a tagállamok a címzettjei.

Kelt Brüsszelben, 1998. szeptember 3-án.

a Bizottság részéről

Mario Monti

a Bizottság tagja

[1] HL L 119., 1998.4.22., 15. o.

[2] HL L 165., 1993.7.7., 1. o.

[3] HL L 167., 1975.6.30., 19. o.

--------------------------------------------------